Vazirlar Mahkamasining “Respublikada termitlarga qarshi kurashish ishlarini jadallashtirish va ularning zararini bartaraf qilish to‘g‘risida” 2012-yil 2-fevraldagi 27-son qaroriga o‘zgartirishlar va qo‘shimcha kiritish haqida

Aholi turar joylarida, ijtimoiy-iqtisodiy soha obyektlarida, madaniy-tarixiy obidalarda, strategik ahamiyatga ega bo‘lgan bino va inshootlarda hamda respublikaning barcha hududlarida termitlarning tarqalishiga qarshi kurashish ishlarini takomillashtirish, ular yetkazadigan zararning va favqulodda holatlarning oldini olish maqsadida Vazirlar Mahkamasi qaror qiladi:
 1. Vazirlar Mahkamasining “Respublikada termitlarga qarshi kurashish ishlarini jadallashtirish va ularning zararini bartaraf qilish to‘g‘risida” 2012-yil 2-fevraldagi 27-son qaroriga (O‘zbekiston Respublikasi QHT, 2012-y., 6-son, 58-modda) ilovaga muvofiq o‘zgartirishlar va qo‘shimcha kiritilsin.
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari — transport vaziri A.J. Ramatov zimmasiga va Vazirlar Mahkamasining Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini ta’minlash masalalari kotibiyatiga yuklansin.
 1. 2-bandda:
 a) to‘rtinchi xatboshidagi “Qoraqalpog‘iston Respublikasi va viloyatlar o‘simliklarni himoya qilish markazlari” so‘zlari “O‘zagrokimyohimoya” AJning Qoraqalpog‘iston Respublikasi va viloyatlar “Agrokimyohimoya” hududiy aksiyadorlik jamiyatlari” so‘zlari bilan almashtirilsin;
 b) quyidagi mazmundagi beshinchi xatboshi qo‘shilsin:
 “jismoniy va yuridik shaxslar bilan shartnoma asosida termitlarga qarshi kurashish ishlarini amalga oshirish”;
 v) beshinchi va oltinchi xatboshilar tegishlicha oltinchi va yettinchi xatboshilar deb hisoblansin;
 g) oltinchi xatboshidagi “Qoraqalpog‘iston Respublikasi va viloyatlar o‘simliklarni himoya qilish markazlariga” so‘zlari “O‘zagrokimyohimoya” AJning Qoraqalpog‘iston Respublikasi va viloyatlar “Agrokimyohimoya” hududiy aksiyadorlik jamiyatlariga” so‘zlari bilan almashtirilsin.
 2. 5-bandda:
 a) ikkinchi xatboshidagi “Qoraqalpog‘iston Respublikasi va viloyatlar o‘simliklarni himoya qilish markazlari” so‘zlari “O‘zagrokimyohimoya” AJning Qoraqalpog‘iston Respublikasi va viloyatlar “Agrokimyohimoya” hududiy aksiyadorlik jamiyatlari” so‘zlari bilan almashtirilsin;
 b) to‘rtinchi xatboshidagi “o‘simliklarni himoya qilish markazlari” so‘zlari “O‘zagrokimyohimoya” AJning Qoraqalpog‘iston Respublikasi va viloyatlar “Agrokimyohimoya” hududiy aksiyadorlik jamiyatlari” so‘zlari bilan almashtirilsin.
 3. 6-banddagi “O‘zbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qo‘mitasi” so‘zlari “O‘zbekiston Respublikasi Innovatsion rivojlanish vazirligi” so‘zlari bilan almashtirilsin.
 4. 7-band quyidagi tahrirda bayon qilinsin:
 “7. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari:
 Markaz tomonidan termitlarning tabiiy o‘choqlari bo‘lgan va qurilish uchun xavfli deb belgilangan hududlarda termitlar bartaraf etilmagunga qadar qurilish uchun yer maydonlari ajratilishini taqiqlasinlar;
 tegishli hududda termitlar tarqalishining oldini olish va ularga qarshi kurashish tadbirlari tegishlicha Qoraqalpog‘iston Respublikasi budjeti, viloyatlar va Toshkent shahar hokimliklarining mahalliy budjetlari mablag‘lari doirasida moliyalashtirilishini ta’minlasinlar”.